國小廣播劇---伯公伯婆

阿龍牯：大家好，𠊎係阿龍牯

阿伃妹：大家好，𠊎係阿伃妹

阿姆：今晡日割禾完工，等一下兜去拜伯公。

阿龍牯：阿姆，做麼介愛去拜伯公？

阿姆：戇牯，伯公伯婆會保佑大家平安，康健。

阿伃妹：阿姆，伯公會保佑阿爸賺大錢，買好食个東西分𠊎

食無？

阿姆：會！會！只愛你兜乖乖，伯公伯婆一定會保佑你兜。

阿龍牯：阿姆，𠊎兜乜愛跈你去拜伯公。

阿龍牯：阿姆，你摎伯公講麼个？

阿姆：保佑大家平安康健。

阿龍牯：還有noˇ？

阿姆：賺大錢，買糖仔分你食。

阿伃妹：還湛！還湛！𠊎乜愛摎伯公講，請伯公保佑𠊎越來

越靚，越來越會讀書。

伯公：嘿！嘿！你兜恁有誠心，準備恁豐派，你兜所講个，伯公𠊎全部有聽著。

伯婆：會啦！會啦！保佑大家年年兆豐年，年年賺大錢，子弟煞猛打拚，讀書打第一。

全部人講：承蒙伯公、伯婆，下二擺正來尞。